CELEX: 62017TA0275
Language: lv
Date: 2018-07-13 00:00:00
Title: Lieta T-275/17: Vispārējās tiesas 2018. gada 13. jūlija spriedums – Curto/Parlaments (Civildienests – Akreditēti deputātu palīgi – Civildienesta noteikumu 24. pants – Lūgums sniegt palīdzību – Civildienesta noteikumu 12.a pants – Psiholoģiska vardarbība – Psiholoģiskās vardarbības un tās novēršanas darba vietā konsultatīvā komiteja, kas izskata akreditēto deputātu palīgu sūdzības pret Eiropas Parlamenta deputātiem – Lūguma sniegt palīdzību noraidīšana – Kļūda vērtējumā – Palīdzības sniegšanas pienākuma apjoms – Administratīvā procesa ilgums – Saprātīgs termiņš – Konsultatīvās komitejas sagatavoto ziņojumu izsniegšanas atteikums)

24.9.2018   
            
            
               LV
            
            
               Eiropas Savienības Oficiālais Vēstnesis
            
            
               C 341/15
            
         
      Vispārējās tiesas 2018. gada 13. jūlija spriedums – Curto/Parlaments
      (Lieta T-275/17) (1)
      
      ((Civildienests - Akreditēti deputātu palīgi - Civildienesta noteikumu 24. pants - Lūgums sniegt palīdzību - Civildienesta noteikumu 12.a pants - Psiholoģiska vardarbība - Psiholoģiskās vardarbības un tās novēršanas darba vietā konsultatīvā komiteja, kas izskata akreditēto deputātu palīgu sūdzības pret Eiropas Parlamenta deputātiem - Lūguma sniegt palīdzību noraidīšana - Kļūda vērtējumā - Palīdzības sniegšanas pienākuma apjoms - Administratīvā procesa ilgums - Saprātīgs termiņš - Konsultatīvās komitejas sagatavoto ziņojumu izsniegšanas atteikums))
      (2018/C 341/26)
      Tiesvedības valoda – angļu.
      
         Lietas dalībnieki
      
      
         Prasītāja: Michela Curto (Dženova, Itālija) (pārstāvji: L. Levi un C. Bernard-Glanz, advokāti)
      
         Atbildētājs: Eiropas Parlaments (pārstāvji: O. Caisou-Rousseau, E. Taneva un M. Rantala)
      
         Priekšmets
      
      Prasība, kas ir pamatota ar LESD 270. pantu un ar ko tiek lūgts, pirmkārt, atcelt Parlamenta 2016. gada 30. jūnija lēmumu, ar kuru šīs iestādes institūcija, kas ir pilnvarota slēgt darba līgumus, noraidīja prasītājas 2014. gada 14. aprīlī iesniegto lūgumu sniegt palīdzību, kā arī, otrkārt, atlīdzināt kaitējumu, kurš prasītājai šķietami esot nodarīts, minētajai institūcijai nepildot Eiropas Savienības Civildienesta noteikumu 24. pantā minēto palīdzības sniegšanas pienākumu, it īpaši saistībā ar procedūras pārmērīgo ilgumu.
      
         Rezolutīvā daļa
      
      
                  1)
               
               
                  Atcelt Eiropas Parlamenta 2016. gada 30. jūnija lēmumu, ar kuru šīs iestādes institūcija, kas ir pilnvarota slēgt darba līgumus, noraidīja Michela Curto 2014. gada 14. aprīlī iesniegto lūgumu sniegt palīdzību.
               
            
                  2)
               
               
                  Piespriest Parlamentam izmaksāt M. Curto kā atlīdzību par nodarīto morālo kaitējumu 10 000 EUR, pieskaitot nokavējuma procentus, sākot no šī sprieduma pasludināšanas datuma, atbilstoši likmei, ko Eiropas Centrālā banka (ECB) ir noteikusi galvenajām refinasēšanas operācijām.
               
            
                  3)
               
               
                  Parlaments atlīdzina tiesāšanās izdevumus.
               
            
         (1)  OV C 239, 24.7.2017.